Ajokorttilupahakemus on aina tehtävä, kun aloitat ajokortin suorittamisen tai kun haet ajokorttiluokan korotusta.
Vaikka ajo-opetuksen voi aloittaa ennen ajokorttilupahakemuksen tekemistä, lupa tarvitaan ennen teoriakoetta. Siksi onkin suositeltavaa tehdä hakemus mahdollisimman pian ilmoittautumisen jälkeen.
Hakemuksen avulla vakuutetaan, että ajokortin hakijalla ei ole terveydellisiä tai muita lain määrittelemiä esteitä halutun ajokorttiluokan saamiseen. Hyväksytty lupahakemus on välttämätön teoriakokeen varaamiseksi ja ajokortin hankkimisen jatkamiseksi. Lupa on voimassa kolme vuotta.
On tärkeää huomata, että ajokorttilupa on haettava, vaikka sinulla olisi jo saatu ikäpoikkeuslupa.
Ajokorttilupaa voi hakea kahdella tavalla. Ehdot ja hinnat ovat erit riippuen siitä, kumman tavan valitset.
Ajanvarauksen kautta perinteinen paperinen hakemus Ajovarman palvelupisteellä.
Sähköinen hakemus Traficom verkkopalvelussa (oppilaalla on oltava verkkopankkitunnukset).
Ajokorttiluvan vaatimuksista ja hakemisesta voit lukea lisää täältä.